# Skysčių siurbimas

- Nesiurbkite siurbliu degių ar sprogių skysčių, pavyzdžiui, benzino, alyvos, alkoholio, tirpiklių. Nesiurbkite karštų, degančių ar sprogių dulkių. Nenaudokite siurblio sprogioje aplinkoje. Dulkės, garai ar skysčiai gali užsidegti ir sprogti.

- Siurblį draudžiama naudoti kaip vandens siur‌blį. Siurblys yra skirtas oro ir vandens mišiniui susiurbti.

Nuoroda: pralaidumo laipsnio (dulkių klasė L) nurodymai buvo pateikti tik sausajam siurbimui.

## Darbo žingsniai prieš pradedant siurbti skysčius

- Jei reikia, naudokite šalinimo maišelį (23) arba dulkių surinkimo maišelį.

Nuoroda: kad būtų lengviau šalinti atliekas, siurbdami vandens ir kietų medžiagų mišinius naudokite filtruojamąjį maišelį šlapiam naudojimui (papildoma įranga), kuris atskiria skystį nuo kietų medžiagų.

- Į grindų antgalį (28) įstatykite guminę briauną (26). žr. Guminių briaunų įdėjimas (skysčių siurbimas) (žr. F pav.)
- Išjunkite pusiau automatinę filtro valymo sistemą (SFC+) žr. Pusiau automatinė filtro valymo sistema (žr. I pav.)

## Skysčių siurbimas

- Norėdami siurblį įjungti, veikimo režimų perjungiklį (5) nustatykite ties simboliu „Siurbti“.

Siurblys yra su pripildymo lygio jutikliais (35). Kai pasiekiamas maksimalus pripildymo lygis, siurblys išsijungia. Veikimo režimų perjungiklį (5) nustatykite ties simboliu „Išjungti“.

Nuoroda: siurbiant nelaidžius elektrai skysčius, pvz., gręžimo emulsijas, alyvas ir tepalus), siurblys, esant pilnam rezervuarui, neišjungiamas. Pripildymo lygį reikia nuolat kontroliuoti ir rezervuarą laiku ištuštinti.

- Norėdami siurblį išjungti, veikimo režimų perjungiklį (5) nustatykite ties simboliu „Išjungti“.

- Ištuštinkite rezervuarą (1).

Siekiant išvengti pelėsių susidarymo po skysčių siurbimo:

- Išimkite plokščią klostytą filtrą (24) ir jį taip pat palikite, kad gerai išdžiūtų.
- Nuimkite siurblio viršutinę dalį (8), atidenkite filtro dangtį (34) ir palikite, kad abu gerai išdžiūtų.