# Mokro usisavanje

- Usisavačem ne usisavajte zapaljive ili eksplozivne tekućine, npr. benzin, ulje, alkohol, otapalo. Ne usisavajte vruće, goruće ili eksplozivne prašine. Ne radite s usisavačem u prostorijama u kojima postoji opasnost od eksplozije. Prašine, pare ili tekućine mogle bi se zapaliti ili eksplodirati.

- Usisavač ne smijete koristiti kao pumpu za vodu. Usisavač je namijenjen za usisavanje zraka i mješavine vode.

Napomena: Zahtjevi za stupanj propuštanja (klasa prašine L) dokazani su samo za suho usisavanje.

## Radni koraci prije mokrog usisavanja

- Eventualno izvadite vrećicu za otpad (23) ili vrećicu za prašinu.

Napomena: Za jednostavnije zbrinjavanje prilikom usisavanja mješavina vode i krute tvari upotrebljavajte mokru filtarsku vrećicu (pribor) koja odvaja tekućinu od krutih tvari.

- Umetnite gumenu traku (26) u sapnicu za podove (28). vidi Umetanje gumene trake (mokro usisavanje) (vidjeti sliku F)
- Isključite poluautomatsko čišćenje filtra (SFC+) vidi Poluautomatsko čišćenje filtra (vidjeti sliku I)

## Usisavanje tekućina

- Za uključivanje usisavača prekidač za biranje načina rada (5) stavite na simbol „Usisavanje“.

Usisavač je opremljen senzorima stanja napunjenosti (35). Ako je dosegnuta maksimalna visina punjenja, usisavač će se isključiti. Prekidač za biranje načina rada (5) stavite na simbol „Isključivanje“.

Napomena: Pri usisavanju nevodljivih tekućina (npr. emulzije za bušenje, ulja i masti), usisavač se s punim spremnikom neće isključiti. Stanje napunjenosti treba stalno provjeravati i pravovremeno treba isprazniti spremnik.

- Za isključivanje usisavača prekidač za biranje načina rada (5) stavite na simbol „Isključivanje“.

- Ispraznite spremnik (1).

Nakon mokrog usisavanja radi sprječavanja nastajanja plijesni:

- Izvadite plosnati naborani filtar (24) i ostavite ga da se dobro osuši.
- Skinite gornji dio usisavača (8), otvorite poklopac filtra (34) i ostavite ih da se dobro osuše.